1 dood, vyf beseer in trompop botsingEen persoon is dood en vyf beseer toe twee motors Sondag in die suide van Gauteng reg van voor gebots het. Foto: Verskaf. Een persoon is dood en vyf beseer toe twee motors Sondag in die suide van Gauteng reg van voor gebots het. Russel Meiring, woordvoerder van ER24, het gesê die ongeluk het Sondagmiddag naby Vanderbijlpark plaasgevind. “Toe paramedici saam met ander nooddienste by die toneel opdaag het hulle ŉ bakkie en ŉ motor in die middel van die pad aangetref. Drie mans het buite die motor gelê en drie ander is in die motor aangetref,” het Meiring gesê. “Een van die vier mans wat kritiek beseer is, het aan sy beserings beswyk. Twee ander is matig beseer.” Die polisie het die pad tydelik vir verkeer afgesper en ondersoek die oorsaak van die ongeluk.